ddrg/super_eurlex huggingface dataset:
LISA

Määruse 2010/788/ÜVJP I lisa a osa (artikli 3 lõikes 1 nimetatud isikute loetelu) kanne 16 asendatakse järgmisega:

„16. Ignace MURWANASHYAKA

(Teise nimega: Dr Ignace)

Tiitel: Dr

Ametinimetus: FDRLi president

Aadress: Saksamaa (vanglas)

Sünniaeg: 14. mai 1963

Sünnikoht: a) Butera, Rwanda; b) Ngoma, Butare, Rwanda

Kodakondsus: Rwanda

ÜRO poolt loetellu kandmise kuupäev: 1. november 2005

Muu teave: Suri Saksamaa vanglas 16. aprillil 2019. Ta vahistati Saksamaa ametivõimude poolt 17. novembril 2009 ja mõisteti Saksamaa kohtu poolt süüdi 28. septembril 2015 võõramaise terrorirühmituse juhtimises ja sõjakuritegudele kaasaaitamises. Talle määrati 13-aastane karistus ja ta on 2016. aasta juuni seisuga Saksamaal vanglas. 29. novembril 2014 valiti tagasi FDLRi presidendiks viieaastaseks ametiajaks. Link Interpoli ja ÜRO Julgeolekunõukogu teabelehele: https://www.interpol.int/en/How-we-work/Notices/View-UN-Notices-Individuals.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Ignace Murwanashyaka on FDLRi president, kes omab poliitilist mõjuvõimu FDRLi jõudude (üks resolutsiooni 1493 (2003) punktis 20 osutatud relvastatud rühmitustest) üle ning on seotud relvaembargot rikkuva relvade salakaubaveoga. Ta oli telefoniühenduses FDLRi sõjaliste komandöridega (sealhulgas 2009. aasta mais toimunud Busurungi massimõrva ajal); andis sõjaväelisi korraldusi kõrgemale väejuhatusele; oli seotud relvade ja laskemoona FDLRi üksustele tarnimise koordineerimisega ning konkreetsete korralduste andmisega nende kasutamiseks; ning kontrollis suuri rahasummasid, mis on saadud loodusvarade ebaseaduslikust müügist FDLRi kontrolli all olevates piirkondades. Laste ja relvastatud konfliktidega tegeleva peasekretäri eriesindaja andmetel on ta FDLRi presidendi ja vägede ülemjuhatajana käsuliinist tulenevalt vastutav FDLRi poolse laste värbamise ja kasutamise eest Kongo idaosas. Ta vahistati Saksamaa ametivõimude poolt 17. novembril 2009 ja mõisteti Saksamaa kohtu poolt süüdi 28. septembril 2015 võõramaise terrorirühmituse juhtimises ja sõjakuritegudele kaasaaitamises. Talle määrati 13‐aastane karistus ja ta on 2016. aasta juuni seisuga Saksamaal vanglas. 29. novembril 2014 valiti ta tagasi FDLRi presidendiks viieaastaseks ametiajaks.“
„6.

Tõsiste piiriüleste terviseohtude vastu võitlemiseks vajalike meditsiiniliste vastumeetmete ja/või isikukaitsevahendite varu loomine Ülesanded — Meditsiiniliste vastumeetmete, sealhulgas vaktsiinide või ravivahendite, intensiivravi meditsiiniseadmete, isikukaitsevahendite või laboritarvete varu loomine, et olla valmis tõsiseks piiriüleseks terviseohuks ja sellele reageerida (1). Suutlikus — Piisav arv vaktsiiniannuseid, mis on vajalikud inimestele, keda peetakse riskirühma kuuluvaks (2) seoses ühe või mitme tõsise piiriülese terviseohu juhtumiga. — Piisav arv ravimiannuseid, mis on vajalikud ühe või mitme tõsise piiriülese terviseohu juhtumi ravimiseks. — Vaktsiinid ja ravivahendid peavad vastama ühele järgmistest nõuetest: — Euroopa Ravimiameti müügiluba; — Euroopa Ravimiameti või liikmesriigi riikliku reguleeriva asutuse positiivne soovitus eriloa alusel või hädaolukorras kasutamiseks; — WHO positiivne soovitus laiendatud või hädaolukorras kasutamiseks ning vähemalt ühe liikmesriigi riikliku reguleeriva asutuse heakskiit. — Piisavad intensiivravi meditsiiniseadmed , (3) et pakkuda toetavat ravi ühe või mitme tõsise piiriülese terviseohu juhtumi korral kooskõlas WHO standarditega. — Piisav arv isikukaitsevahendite komplekte (4) isikutele, keda peetakse riskirühma kuuluvaks (5) seoses ühe või mitme tõsise piiriülese terviseohu juhtumiga, kooskõlas ECDC ja WHO standarditega. — Piisav kogus laboritarbeid, sealhulgas proovivõtumaterjalid, laborireaktiivid, seadmed ja kulumaterjalid , (6) et tagada labori diagnoosivõime ühe või mitme tõsise piiriülese terviseohu juhtumi korral. Peamised komponendid — Sobivad ladustamisrajatised liidus (7) ja piisav varude seire süsteem. — Asjakohased menetlused, millega tagatakse vajaduse korral suutlikkuse all osutatud toodete asjakohane pakendamine, transport ja kättetoimetamine. — Nõuetekohaselt koolitatud töötajad, et käsitseda ja manustada suutlikkuse all osutatud tooteid. Lähetamine — Lähetusvalmidus hiljemalt 12 tundi pärast pakkumise vastuvõtmist.
„g)

14,5 mm ja väiksema kaliibriga relvade ning spetsiaalselt selliste relvade jaoks loodud laskemoona ja komponentide, relvastamata sõjaväemaismaasõidukite, ja sõjaväemaismaasõidukite, millele on monteeritud 14,5 mm või väiksema kaliibriga relvad, müümise, tarnimise, üleandmise või ekspordi suhtes Kesk-Aafrika Vabariigi julgeolekujõududele, sealhulgas riigi tsiviilõiguskaitse institutsioonidele, kui sellised relvad, laskemoon, komponendid ja sõidukid on ette nähtud üksnes Kesk-Aafrika Vabariigi julgeolekusektori reformi protsessi toetamiseks, millest on komiteed eelnevalt teavitatud;“.
3)

I lisa 1. jaotise kolmas lõik asendatakse järgmisega: „Laenuvõtmise piirmäär on 50 % osaleja (*1) viitlaenujäägist, millest lahutatakse osaleja poolt otsuse (EL) 2016/810 (EKP/2016/10) alusel suunatud pikemaajaliste refinantseerimisoperatsioonide (TLTRO-II) raames laenatud summad, mis on vastava TLTRO-III operatsiooni arvelduspäeval tagasi maksmata, või null, kui see summa on negatiivne, st: kus k = 1,…,7. (*1) Osaleja all mõistetakse TLTRO-III individuaalseid osalejaid või gruppe.“;"
„Artikkel 28

Hankedokumentide parandamine ning vastuväidete esitamise tähtaeg ja tagasilükkamine

2. Kui taotlejad või pakkujad leiavad, et hanketeates, pakkumiskutses või täiendavates dokumentides sätestatud EKP nõuded on puudulikud, vastuolulised või ebaseaduslikud või et EKP või muu taotleja või pakkuja on rikkunud kohaldatavaid hankereegleid, esitavad nad oma vastuväiteid EKP-le 15 päeva jooksul pärast rikkumisest teadasaamist. Kui reeglite rikkumine mõjutab pakkumiskutset või muid EKP poolt saadetud dokumente, algab tähtaja kulgemine nende dokumentide saamisest. Muudel juhtudel algab tähtaja kulg hetkest, mil taotlejad või pakkujad said reeglite rikkumisest teada või oleksid mõistlikult pidanud teada saama. EKP võib sellisel juhul parandada või täiendada nõudeid või kõrvaldada reeglite rikkumise nõutud viisil või lükata taotluse tagasi, seda põhjendades. Vastuväiteid, mida ei esitata EKP-le ettenähtud tähtaja jooksul, ei või esitada hilisemas etapis ning taotlejad või pakkujad ei või esitada neid artikli 39 kohases vaidlustusmenetluses ega Euroopa Liidu Kohtu menetluses.“;
(2)

Lisaks sellele on komisjoni rakendusotsuses 2014/709/EL (2) sätestatud loomatervishoiualased tõrjemeetmed seoses sigade Aafrika katku esinemisega teatavates liikmesriikides või nende piirkondades, nagu on loetletud kõnealuse otsuse lisas (edaspidi „asjaomased liikmesriigid“), ning kõikides liikmesriikides seoses uluksigade liikumise ning teabe esitamise kohustustega. Rakendusotsuse 2014/709/EL lisas on piiritletud ja loetletud asjaomaste liikmesriikide teatavad piirkonnad, mis kõnealuse taudiga seoses on eristatud epidemioloogilisel olukorral põhineva riskitaseme järgi, sh loetelu kõrge riskiga piirkondadest. Kõnealust lisa on muudetud mitu korda, et võtta arvesse sigade Aafrika katku epidemioloogilise olukorra muutumist liidus, mida on vaja kajastada kõnealuses lisas.
(1)

Kooskõlas Euroopa Parlamendi ja nõukogu direktiivi 2014/68/EL (2) artikliga 12 eeldatakse, et direktiivi artikli 4 lõikes 1 ja 2 osutatud surveseadmed või -seadmestikud, mis on vastavuses selliste harmoneeritud standardite või nende osadega, mille viited on avaldatud Euroopa Liidu Teatajas, eeldatakse olevat vastavuses oluliste ohutusnõuetega, mida nimetatud standardid või nende osad käsitlevad ja millele on osutatud kõnealuse direktiivi I lisas.
(9)

Teatavad liikmesriigid ei ole esitanud piisavalt alasid, et täita direktiivis 92/43/EMÜ sätestatud nõudeid teatavate elupaigatüüpide ja liikide kohta. Peale selle on teadmised mõningate direktiivi 92/43/EMÜ I lisas esitatud looduslike elupaigatüüpide ja mõningate II lisas esitatud liikide olemasolu ja leviku kohta endiselt puudulikud. Seepärast ei saa järeldada, et Natura 2000 võrgustik on nende liikide ja elupaigatüüpide suhtes lõplik.
3)

Lisatakse järgmine artikkel: „Artikkel 14a Projektiüksus 1. EUAM Iraqil on projektiüksus projektide kindlaksmääramiseks ja rakendamiseks. EUAM Iraqi volitustega seotud valdkondades ja oma eesmärkide toetamiseks koordineerib ja toetab EUAM Iraq vastavalt vajadusele liikmesriikide ja kolmandate riikide poolt nende vastutusel läbiviidavaid projekte, võttes nõuetekohaselt arvesse liidu institutsioonilist raamistikku, ja annab nendega seoses nõu. 2. EUAM Iraq on volitatud kasutama liikmesriikide või kolmandate riikide rahalist panust, et rakendada projekte, mille puhul on leitud, et need täiendavad järjekindlal moel EUAM Iraqi teisi tegevusi, ning ta võib seda teha juhul kui: a) projekt on ette nähtud käesoleva otsusega seotud finantsselgituses või b) see lisatakse missiooni juhi taotlusel EUAM Iraqi volituste kestuse ajal muudatusena nimetatud finantsselgitusse. EUAM Iraq sõlmib kõnealuste riikidega kokkuleppe, millega reguleeritakse eelkõige erikorda seoses kolmandate isikute esitatud kaebuste lahendamisega, mis puudutavad kahju, mida EUAM Iraq on põhjustanud oma tegevuse või tegevusetusega kõnealuste riikide poolt talle kättesaadavaks tehtud vahendite kasutamisel. Ühelgi juhul ei või panustavad riigid pidada liitu või kõrget esindajat vastutavaks EUAM Iraqi tegevuse või tegevusetuse eest nimetatud riikide vahendite kasutamisel. 3. Projektiüksusele kolmandate riikide poolt antava rahalise panuse vastuvõtmise kiidab heaks poliitika- ja julgeolekukomitee.“
(1)

Määruses (EÜ) nr 66/2010 on sätestatud, et ELi ökomärgise võib anda toodetele, mille keskkonnamõju kogu toote olelusringi jooksul on väike. Igale tooterühmale tuleb kehtestada konkreetsed ELi ökomärgise kriteeriumid.
(2)

Maailma Terviseorganisatsioon on kuulutanud koroonaviiruse haiguse (COVID-19) pandeemiaks, kuna see on põhjustanud lähiminevikus pretsedenditu rahvatervise hädaolukorra. Selle tagajärjel on toimunud äärmuslik majandusšokk, mis nõuab ulatuslikku, koordineeritud ja kiireloomulist reageerimist kõikidel poliitilistel tasanditel, et toetada ohustatud ettevõtlust ja töötajaid. Pandeemia tagajärjel on euroalal oodata majandustegevuse langust ja vältimatut suurt kokkutõmbumist, eelkõige põhjusel, et üha rohkem riike peab intensiivistama piiravaid meetmeid. Need meetmed panevad ettevõtete ja töötajate rahavoogudele kriitilised piirangud ning toovad kaasa ettevõtluse ja töökohtade kadumise riski. Samuti on selge, et praegune olukord raskendab rahapoliitika mõju ülekandumist ja paneb praegusele inflatsiooniväljavaatele olulise langussurve.
(3)

ÜRO Julgeolekunõukogu resolutsioonis 2511 (2020) toonitatakse humanitaarabi osutamise hõlbustamise olulisust ning sätestatakse, et ÜRO Julgeolekunõukogu resolutsiooni 2140 (2014) punkti 19 kohaselt loodud komitee võib üksikjuhtumipõhiselt teha mis tahes tegevuse puhul erandi ÜRO Julgeolekunõukogu resolutsiooni 2140 (2014) ja ÜRO Julgeolekunõukogu resolutsiooni 2216 (2015) sanktsioonimeetmete kohaldamisest, kui komitee otsustab, et selline erand on vajalik ÜRO ja muude humanitaarorganisatsioonide töö hõlbustamiseks Jeemenis või mis tahes muul eesmärgil, mis on kooskõlas kõnealuste resolutsioonide eesmärkidega.
NÕUKOGU OTSUS (EL, Euratom) 2020/456

26. märts 2020

millega nimetatakse ametisse Taani Kuningriigi esitatud Euroopa Majandus- ja Sotsiaalkomitee liige

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artiklit 302,

võttes arvesse Euroopa Aatomienergiaühenduse asutamislepingut, eriti selle artiklit 106a,

võttes arvesse Taani valitsuse ettepanekut,

võttes arvesse Euroopa Komisjoni arvamust

ning arvestades järgmist:

ON VASTU VÕTNUD KÄESOLEVA OTSUSE:

Artikkel 1

Euroopa Majandus- ja Sotsiaalkomitee liikmeks nimetatakse järelejäänud ametiajaks kuni 20. septembrini 2020 Ulla Moth-Lund CHRISTENSEN, Member of the Board of the Women’s Council Denmark.
4.

artikkel 5 asendatakse järgmisega: „Artikkel 5 Muude asutuste osalemine 1. EKP nõukogu võib kutsuda EPCO tegevuses ja ühises hankemenetluses osalema keskpanku liikmesriikides, kus eurot pole veel kasutusele võetud, eurosüsteemi keskpankade suhtes kohaldatavatel tingimustel. Lisaks sellele võib EKP nõukogu kutsuda EPCO tegevuses ja ühises hankemenetluses osalema liikmesriikide asutusi, liidu institutsioone ja asutusi või rahvusvahelisi organisatsioone, mille puhul sätestab EKP nõukogu tingimused osalemise kutses. Neid kutseid esitatakse ainult kaupade ja teenuste ühishanke osas, mis vastavad keskpankade ühistele vajadustele, ja kutsutavad üksused ja tingimused on samad, mis kehtivad eurosüsteemi keskpankadele. 2. Ühishangetes võivad osaleda struktuurisiseses trükikojad, mis suunise (EL) 2015/280 (EKP/2014/44) artikli 1 punkti 2 alapunkti b kohaselt on iseseisvad juriidilised isikud ja täidavad selles sättes osutatud kõiki tingimusi, ning neid käsitletakse käesoleva artikli eesmärgil nende liikmesriigi keskpanga osana. Osaleda võib ainult kaupade ja teenuste ühishangetes, mis on vajalikud nende struktuurisiseste trükikodade eurosüsteemi ülesannete teostamiseks.“
(7)

Komisjon vaatas läbi Ungari ja Rumeenia poolt direktiivi 2005/94/EÜ kohaselt võetud meetmed ning leidis, et Ungari pädeva asutuse kehtestatud uute kaitse- ja järelevalvetsoonide piirid ning Rumeenia pädeva asutuse kehtestatud järelevalvetsoon on piisavalt kaugel ettevõtetest, kus hiljuti on kinnitust leidnud alatüüpi H5N8 kuuluva viiruse põhjustatud lindude kõrge patogeensusega gripi haiguspuhangute esinemine.
(6)

Komisjon on läbi vaadanud Ungari poolt direktiivi 2005/94/EÜ kohaselt võetud meetmed ning on leidnud, et asjaomase liikmesriigi pädeva asutuse kehtestatud uute kaitse- ja järelevalvetsoonide piirid on piisaval kaugusel ettevõtetest, kus hiljuti on kinnitust leidnud alatüüpi H5N8 kuuluva viiruse põhjustatud lindude kõrge patogeensusega gripi puhangute esinemine.
(2)

Nõukogu võttis 14. oktoobril 2019 vastu ka järeldused, milles ta kordas oma muret halveneva poliitilise ja sotsiaalse olukorra pärast Nicaraguas ning oma kindlat hukkamõistu repressioonide suhtes, mida julgeolekujõud ja valitsusmeelsed relvastatud rühmitused on poliitiliste oponentide, meeleavaldajate, sõltumatu meedia ja kodanikuühiskonna organisatsioonide vastu kasutanud alates 2018. aasta aprillist. Liit kinnitas ka oma kindlat kavatsust kasutada kõiki oma vahendeid, et toetada kriisile rahumeelse ja läbirääkimistel põhineva lahenduse leidmist, ning oma kavatsust jälgida tähelepanelikult olukorda riigis, et reageerida inimõiguste ja õigusriigi olukorra edasisele halvenemisele.
(3)

Määruse (EL) 2019/856 artikli 19 lõikes 3 on sätestatud, et innovatsioonifondi tulu moodustab sihtotstarbelise välistulu määruse (EL, Euratom) 2018/1046 (edaspidi „finantsmäärus“) artikli 21 tähenduses. Need tulud tuleb suunata läbi liidu eelarve.
(2)

Otsuses (EL) 2020/430 sätestatakse, et kui see on põhjendatud erandlike asjaolude jätkumisega, võib nõukogu kõnealust otsust pikendada.
(3)

Itaalia on esitanud komisjonile dokumendid, milles tõendatakse, et Valle d’Aosta maakond on täitnud direktiivis 64/432/EMÜ sätestatud tingimused selleks, et kõnealune maakond tunnistataks seoses veisekarjadega ametlikult tuberkuloosivabaks.
(8)

Seepärast on vaja Euroopa Liidu Teataja C-seeriast kustutada viited harmoneeritud standarditele EN 301 908-1 V11.1.1, EN 301 908-3 V11.1.3, EN 301 908-14 V11.1.2 ja EN 301 908-18 V11.1.2 Rakendusotsuse (EL) 2020/167 III lisas on loetletud viited direktiivi 2014/53/EL toetuseks koostatud harmoneeritud standarditele, mis kustutatakse Euroopa Liidu Teataja C-seeriast. Seega on asjakohane lisada nimetatud viited kõnealusesse lisasse. Selleks et anda tootjatele piisavalt aega harmoneeritud standardite EN 301 908-1 V13.1.1, EN 301 908-3 V13.1.1, EN 301 908-14 V13.1.1 ja EN 301 908-18 V13.1.1 kohaldamiseks, on vaja harmoneeritud standardite EN 301 908-1 V11.1.1, EN 301 908-3 V11.1.3, EN 301 908-14 V11.1.2 ja EN 301 908-18 V11.1.2 viidete kustutamine edasi lükata.
(7)

Komisjon vaatas läbi Ungari ja Rumeenia poolt direktiivi 2005/94/EÜ kohaselt võetud meetmed ning leidis, et Ungari pädeva asutuse kehtestatud uute kaitsetsoonide piirid ning Rumeenia pädeva asutuse kehtestatud uus järelevalvetsoon on piisavalt kaugel ettevõtetest, kus hiljuti on kinnitust leidnud alatüüpi H5N8 kuuluva viiruse põhjustatud lindude kõrge patogeensusega gripi haiguspuhangute esinemine.
(2)

Otsuses (EL) 2020/430 sätestatakse, et kui see on põhjendatud erandlike asjaolude jätkumisega, võib nõukogu kõnealuse otsuse kehtivust pikendada. Otsusega (EL) 2020/556 (3) pikendas nõukogu 21. aprillil 2020 otsuse (EL) 2020/430 artikliga 1 kehtestatud erandit alates 23. aprillist 2020 veel ühe kuu võrra. Kõnealune erand aegub seega 23. mail 2020.
(3)

Lepingu artikli 26.3 lõike 1 kohaselt on CETA ühiskomiteel õigus teha lepingu eesmärkide saavutamiseks otsuseid kõikides küsimustes, kui see on ette nähtud lepinguga.
(1)

Euroopa Parlamendi ja nõukogu direktiiviga 2003/87/EÜ (2) on loodud innovatsioonifond, et toetada innovatsiooni vähese CO2-heitega tehnoloogia ja protsesside valdkonnas ning aidata stimuleerida selliste projektide ehitamist/loomist ja käitamist, mille eesmärk on süsinikdioksiidi keskkonnaohutult koguda ja maapõues säilitada, ning innovatsiooni taastuvenergia ja energia salvestamise tehnoloogialahenduste alal.
(1)

Kooskõlas Euroopa Parlamendi ja nõukogu direktiivi 2014/30/EL (2) artikliga 13 eeldatakse, et elektriseadmed, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele nõuetele, mida nimetatud standardid või nende osad käsitlevad ja mis on sätestatud kõnealuse direktiivi I lisas.
(2)

Nõukogu rõhutas oma 25. juuni 2018. aasta järeldustes Saheli/Mali kohta, et tähtis on muuta ÜJKP Sahelis piirkonnaüleseks, eesmärgiga tugevdada, kui see on asjakohane, tsiviilalast ja sõjalist toetust piiriülesele koostööle, piirkondliku koostöö struktuure, sealhulgas eriti G5 Saheli struktuure, ning G5 riikide suutlikkust ja isevastutust, et lahendada julgeolekuprobleemid piirkonnas.
(5)

Kõrge esindaja tegi 4. juunil 2020 liidu nimel avalduse viimaste sündmuste kohta Venezuelas, mis hõlmab Venezuela ülemkohtu 26. mai 2020. aasta otsust kinnitada Luis Parra rahvuskogu presidendiks. Selles avalduses rõhutatakse liidu seisukohta, et Luis Parra niinimetatud valimisteni viinud hääletusvoor ei olnud õiguspärane, sest selle puhul ei austatud õiguslikku menetlust ega demokraatlikke põhiseaduslikke põhimõtteid. Avalduses märgitakse samuti, et viimased arengud on Venezuela pikka aega kestnud institutsioonilist ja poliitilist kriisi veelgi süvendanud ning kahandanud riigis demokraatlikku ja põhiseaduslikku tegutsemisruumi. Avalduses korrati liidu seisukohta, et kestliku lahenduse Venezuela kriisile toob üksnes tõeline ja kaasav poliitiline protsess, ning rõhutati, et liit on vastu igasugusele vägivallale, sealhulgas mis tahes sõjalisele või vägivaldsele sissetungile. Sellega seoses märkis liit, et hiljuti astuti samm õiges suunas, kui riiklikud osalejad jõudsid kokkuleppele humanitaarabi suhtes, ning rõhutas vajadust, et kõik osapooled peavad tegema üheskoos ja konstruktiivsel viisil tööd selle nimel, et leevendada Venezuela rahva äärmuslikke kannatusi, mida COVID-19 pandeemia on veelgi süvendanud.
(9)

Selleks et mitte ülemäära muuta bussiteenuste siseturu toimimist, nagu see on sätestatud määruses (EÜ) nr 1073/2009, tuleks kabotaažvedudeks anda lubasid tingimusel, et liidus asutatud vedajate vahel ei ole diskrimineerimist ega moonutata konkurentsi.
2)

Pealkirja „I. Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused“ all asendatakse alapealkirja „B. Üksused“ all esitatud vastavad kanded järgmisega: Nimi Identifitseerimisandmed Põhjendus Loendisse kandmise kuupäev „87. Khala Afarin Pars (teise nimega PISHRO KHALA AFARIN COMPANY) Viimane teadaolev aadress: Unit 5, 2nd Floor, No 75, Mehran Afrand St, Sattarkhan St, Tehran. Osaleb sellise varustuse ja materjali hankimises, mida kasutatakse otseselt Iraani tuumaprogrammis. 1.12.2011 161. Sharif University of Technology (Sharifi Tehnikaülikool) Viimane teadaolev aadress: Azadi Ave/Street, PO Box 11365-11155, Tehran, Iran, Tel: +98 2166161 E-post: info@sharif.ir Sharif University of Technologyl (SUT) on palju koostöölepinguid Iraani valitsusorganisatsioonidega, mis on ÜRO ja/või ELi poolt loetellu kantud ning tegutsevad sõjalises või sellega seonduvas valdkonnas, eelkõige toodavad ja hangivad ballistilisi rakette. See hõlmab järgmist: leping ELi poolt loetellu kantud Aerospace Industries Organisationiga muu hulgas satelliitide tootmiseks; koostöö Iraani kaitseministeeriumi ja Iraani revolutsioonilisele kaardiväekorpusega (IRGC) arukate laevade väljatöötamiseks; laiaulatuslikum kokkulepe IRGCi õhujõududega, mis hõlmab ülikooli suhete ning organisatsioonilise ja strateegilise koostöö väljaarendamist ja tugevdamist; SUT on osaline kuue ülikooli lepingus, mis toetab Iraani valitsust kaitsealase uurimistöö kaudu; Kõik see näitab märkimisväärset seotust Iraani valitsusega sõjalises või sellega seonduvas valdkonnas ning Iraani valitsuse toetamist. 8.11.2014“
(16)

Kodulindude vedu nende koheseks tapmiseks on vähem riskantne kui muul eesmärgil kodulindude vedu, tingimusel et kohaldatakse riskimaandamismeetmeid. Seepärast on asjakohane, et kui kodulindude tapmine II lisas osutatud suure riskiga piirkondades ei ole logistilistel ja loomade heaoluga seotud põhjustel võimalik, eelkõige asjakohase tapamaja puudumise või asjaomaste suure riskiga piirkondade tapavõimsuse piirangute tõttu, võivad asjaomased liikmesriigid lubada erandkorras lähetada kodulinde nende koheseks tapmiseks II lisas osutatud suure riskiga piirkonnast määratud tapamajja, mis asub väljaspool suure riskiga piirkonda samas liikmesriigis. Selliseid vedusid tuleks lubada tingimusel, et kohaldatakse rangeid riskimaandamismeetmeid, et mitte seada ohtu tauditõrjet.
Artikkel 1

Otsuse 2012/757/EL I lisa punkti 4.7.2.2.1 lisatakse järgmine lõik:

„Ilma et see piiraks punkti 4.7.2.2.3 (täiendavad terviseuuringud ja/või psühholoogiline hindamine) kohaldamist, pikendatakse korrapärase tervisekontrolli, mis oleks pidanud toimuma ajavahemikus 1. märtsist 2020 kuni 31. augustini 2020, läbiviimise tähtaega 6 kuu võrra. Tähtaja pikendamist ei kohaldata, kui arst on määranud, et tervisekontrolli tuleb läbi viia sagedamini, välja arvatud juhul, kui liikmesriik on otsustanud teisti. Raudteeveo-ettevõtja ja taristuettevõtja peavad kehtestama menetlused, millega välistatakse oht, et tööle tulevad töötajad, kes ei ole kohustuste täitmiseks kõlbulikud.“
(6)

Kuigi liit ja selle liikmesriigid on järjekindlalt pooldanud ülemaailmset eesmärki, mille kohaselt tuleks rahvusvahelisest lennundusest tulenevat kasvuhoonegaaside heidet vähendada nii, et see ei ületaks 2020. aasta taset, näib praeguses olukorras, et 2019. aasta on lähim tegelikel andmetel põhinev võrdlusperiood, et kajastada ICAO poolt resolutsioonis A39-3 seatud pikaajalist eesmärki, milleks on CO2-neutraalne kasv alates 2020. aastast. Seda arvesse võttes ning selleks, et säilitada piisav toetus ja CORSIA ülesehituse põhielemendid, ning tuginedes praegu kättesaadavale teabele, tuleks võrdlusperioodina kiita heaks 2019. kalendriaasta.
(3)

Komisjon hindas taotlust kooskõlas määruse (EL) 2019/631 artikliga 11, rakendusmäärusega (EL) nr 725/2011 ning tehniliste suunistega, mille järgi koostatakse uuendusliku tehnoloogia heakskiitmise taotlus vastavalt Euroopa Parlamendi ja nõukogu määrusele (EÜ) nr 443/2009 (4) (2018. aasta juuli versioon) (5). Komisjon leidis, et taotlus on veeldatud naftagaasil ja surumaagaasil töötavate sõidukite puhul põhjendatud ning seetõttu tuleks selliste sõidukite puhul kasutatava 12-voldise suure kasuteguriga vahelduvvoolugeneraatori minimaalset nõutavat kasutegurit kohandada, et võtta arvesse selle uuendusliku tehnoloogia kasutamist sõidukites, mis saavad töötada kõnealuste kütustega.